పరమేశ్వర్ లాల్ సైని

పరమేశ్వర్ లాల్ సైని ఉత్తర ప్రదేశ్ రాష్ట్రానికి చెందిన రాజకీయ నాయకుడు. ఆయన  2010 నుండి 2016 వరకు ఉత్తర ప్రదేశ్ శాసనమండలి సభ్యుడిగా పని చేశాడు.

రాజకీయ జీవితం
పరమేశ్వర్ లాల్ సైని భారతీయ జనతా పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2010 జనవరి 16 నుండి 2016 జనవరి 15 వరకు ఉత్తర ప్రదేశ్ శాసనమండలి సభ్యుడిగా పని చేశాడు. ఆయన 2019లో జరిగిన లోక్‌సభ ఎన్నికలలో సంభాల్ లోక్‌సభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి ఎస్‌పీ అభ్యర్థి షఫీకర్ రెహమాన్ బార్క్ చేతిలో 1,74,826 ఓట్ల తేడాతో ఓడిపోయాడు.

పరమేశ్వర్ లాల్ సైని 2022 ఉత్తర ప్రదేశ్ శాసనసభ ఎన్నికలలో బిలారి శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి ఎస్‌పీ అభ్యర్థి  మొహమ్మద్ ఫహీమ్ ఇర్ఫాన్ చేతిలో 7,610 ఓట్ల తేడాతో ఓడిపోయాడు. ఆయన 2024లో జరిగిన లోక్‌సభ ఎన్నికలలో సంభాల్ లోక్‌సభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి ఎస్‌పీ అభ్యర్థి జియా ఉర్ రెహమాన్ బార్క్ చేతిలో 1,21,494 ఓట్ల తేడాతో ఓడిపోయాడు.

మూలాలు 	   

వర్గం:ఉత్తర ప్రదేశ్ రాజకీయ నాయకులు
వర్గం:ఉత్తర ప్రదేశ్ వ్యక్తులు